Diari Oficial de la Generalitat Valenciana


Sumari del DOGV 8501, del 07-03-2019 (2019/1898)

RESOLUCIÓ de 22 de febrer de 2019, del director general de Centres i Personal Docent, per la qual es declaren aprovades les llistes definitives de persones admeses i excloses per a participar en el procediment d'accés als cossos de catedràtics i catedràtiques d'Ensenyament Secundari i catedràtics d'Escoles Oficials d'Idiomes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1898


Data del document
:   22-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 22 de febrer de 2019, del director general de Centres i Personal Docent, per la qual es declaren aprovades les llistes definitives de persones admeses i excloses per a participar en el procediment d'accés als cossos de catedràtics i catedràtiques d'Ensenyament Secundari i catedràtics d'Escoles Oficials d'Idiomes. [2019/1898]  
  
Transcorregut el termini de reclamacions previst en el punt tercer de la Resolució de 7 de desembre de 2018, del director general de Centres i Personal Docent, per la qual es declaren aprovades les llistes provisionals de persones admeses i excloses per a participar en el procediment d'accés als cossos de catedràtics d'Ensenyament Secundari i catedràtics d'Escoles Oficials d'Idiomes, convocat per l'Ordre 14/2018, de 30 d'abril, aquesta Direcció General de Centres i Personal Docent ha resolt:  
  
Primer  
Declarar aprovades les llistes definitives de persones aspirants admeses i excloses, amb indicació en aquest últim cas de les causes d'exclusió, per a participar en el procediment d'accés als cossos de catedràtics d'Ensenyament Secundari i catedràtics d'Escoles Oficials d'Idiomes, les quals seran exposades al públic en els taulers d'anuncis de les direccions territorials d'Educació, Investigació, Cultura i Esport, així com la pàgina web de la Conselleria d'Educació, Investigació, Cultura i Esport, http://www.ceice.gva.es/web/rrhh-educacion/oposiciones.  
  
El fet de figurar en la relació de persones admeses no prejutja que es reconega a les persones interessades la possessió dels requisits exigits en aquests procediments selectius. Quan de l'examen de la documentació que, d'acord amb la base 9 de l'ordre de convocatòria, ha de presentar-se en cas de ser seleccionades es desprenga que no posseeixen algun dels requisits, les persones interessades perdran tots els drets que puguen derivar-se de la seua participació en aquests procediments.  
  
Segon  
En aquestes llistes constaran cognoms i nom, els quatre últims dígits del document nacional d'identitat o, si escau, del document acreditatiu de la identitat de les persones estrangeres residents en territori espanyol, cos docent al qual aspiren i especialitat a què opten, així com la causa d'exclusió en el cas de les persones aspirants excloses.  
  
  
Tercer  
La presentació dels mèrits corresponents al barem s'acompanyarà del model que figura en la web de la Conselleria d'Educació, Investigació, Cultura i Esport, http://www.ceice.gva.es/web/rrhh-educacion/oposiciones.  
Els mèrits es presentaran en les direccions territorials d'Educació, Investigació, Cultura i Esport dins del termini de 15 dies hàbils a partir de l'endemà de la publicació d'aquesta resolució.  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant el director general de Centres i Personal Docent en el termini d'un mes comptat a partir de l'endemà de la publicació, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, a través de la seu electrònica de la Generalitat Valenciana, http://sede.gva.es, a més de l'enllaç següent: http://www.ceice.gva.es/ca/web/rrhh-educacion/oposiciones; o bé, interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de febrer de 2019.- El director general de Centres i Personal Docent: José Joaquín Carrión Candel.